Domno sacrosancti Petri Cluniensi, que domnus Emardus abba ad regendum tenet, ego Manno coitavi de Dei misericordia vel de eterna retribucione, pro anime mee vel parentum meorum, ut pius Dominus de penas inferni liberare dignetur; pro oc re do at ipsa ecclesia jam dicta, vel at actores ipsi loci, curtilo cum manso et vinea in pago Ostudunense, in villa qui vocat Akimino; terminat a mane terra sancti Georgii, a medie via publica, a sero sancta Maria, a cercio terra consortorum; infra istas terminaciones, ad integrum, et alias res que in ipsa villa abeo, totum ad integrum; in ea vero racione, dummodo vivi, usum et fructum abeo, et per singulos annos, in festivitate sancti Petri, duas denarioda de cira persolvam. Et dono vobis pratum qui vocat Abarot, una medietate. Si quis contradicere voluerit, Deum offendat et sanctis ejus, et a lege mundana decem libras de auro componat; et donacio ista firma permaneat, cum stibulacione subnixa. Actum Cassanias villa. S. Mannone, qui donacione ista fieri et firmare rogavit. S. Girbolt, S. Agelold, qui in omnibus consenserunt. S. Anino. S. Livoni. S. Vivieno, et uxore sua Rotrut, qui in omnibus consenserunt. S. Otgerio. S. Ansherio. S. Atalelmo. S. Odoni. S. Lanberd. S. Eldoiso. S. Gorgoni. Datavit die veneris, VI kalendas febroarias, anno VIII regnante Ludovico rege.